stanford-oval/wikipedia huggingface dataset:
Camellia Plc

| Camellia Plc |
| --- | --- |
Yritysmuoto:  pörssiyhtiö
Osake:  Lontoon pörssi: CAME.L
Perustettu:  1889
Toimitusjohtaja:  Thomas Kenric Franks
Puheenjohtaja:  Malcolm Courtney Perkins
Kotipaikka:  Linton Park, Linton, Maidstone, ME17 4AB, Yhdistynyt kuningaskunta
Toimiala:  monialakonserni: maatalous ja puutarhanhoito, yksityispankki- ja rahoituspalvelut, elintarvikkeiden varastointi ja jakelu, insinööripalvelut
Tuotteet:  mm. tee
Liikevaihto:  238,868 milj. Englannin puntaa (2014)
Henkilöstö:  73 000
Emoyhtiö:  Camellia Holdings AG
Tytäryhtiöt:  mm. Amgoorie India Limited, C.C. Lawrie Comercio e Participacoes Ltda., Eastern Produce Cape (Pty) Limited, Eastern Produce Kenya Limited, Eastern Produce Malawi Limited, Eastern Produce South Africa (Pty) Limited, Atfin GmbH
Omistaja:  Camellia Holdings AG (50,52 %), Alcatel Bell Pensioenfonds VZW (9,81 %)
Kotisivu:  www.camellia.plc.uk
Infobox OKVirheellinen NIMI-arvo: 
Camellia Plc brittiläinen monialayhtiö, jonka osake on noteerattu Lontoon pörssissä. Yrityksellä on toimintaa kymmenessä maassa. Camellia Plc on maailman toiseksi suurin yksityinen teentuottaja.  Teeviljelmiä yrityksellä on Keniassa, Malawissa, Bangladeshissa ja Intiassa. Intian teetilat sijaitsevat Duarien (Dooars),  Assamin ja Darjeelingin teealueilla. Teelehtien jalostamista varten yrityksellä on 60 teetehdasta.
Vuonna 2014 yrityksen liikevaihto oli 238,9 miljoonaa Englannin puntaa. Henkilökuntaa oli kaikkiaan 73 000. Vuonna 1889 perustetun yrityksen pääkonttori sijaitsee Kentin kreivikunnan Maidstonessa, noin 50 kilometriä Lontoosta itään.
Aiheesta muualla

Profile: Camellia PLC (CAME.L) (Arkistoitu – Internet Archive) (englanniksi) (reuters.com)
BlueWhite Resorts

| BlueWhite Resorts |
| --- | --- |
Yritysmuoto:  osakeyhtiö
Perustettu:  2005
Lakkautettu:  2012
Kotipaikka:  Kuopio, Suomi
Toiminta-alue:  Suomi
Toimiala:  kiinteistökehitys-, vuokraus ja myynti 
Tytäryhtiöt:  Saimaan Tähti Oy 
Omistaja:  Pekka Sivonen (enemmistö) Seppo Sairanen ~10%
Infobox OKVirheellinen NIMI-arvo: 
BlueWhite Resorts Oy oli vuonna 2005 perustettu suomalainen matkailualan yritys, joka toimi viidellä paikkakunnalla Itä-Suomessa, sekä aikaisemmin myös Venäjän Karjalassa. Sen pääomistaja oli Pekka Sivonen. Muihin omistajiin kuului muun muassa Seppo Sairanen.
BlueWhite Resorts laajeni nopeasti ostamalla erityisesti kalastus- ja vesimatkailuun keskittyneitä matkailualan yrityksiä Itä-Suomen alueelta. Taloustaantuma sotki kuitenkin suunnitelmat ja yritys ajautui konkurssiin vuonna 2012.
Vuonna 2007 yhtiö osti Kuopion Vehmersalmen Ritoniemessä matkailupalveluita harjoittaneet yhtiöt, sekä Tahkolla sijaitsevan Tahko Safarit Oy:n. BlueWhite Resortsilla oli suunnitelmissa aloittaa mittavat investoinnit Ritoniemeen. Sinne suunniteltiin muun muassa kylpylää ja golfkenttää. Yritys valittiin myös Kuopion lentoasemalle rakennetun järviterminaalin isännäksi.
BlueWhite Resorts hankki kesällä 2007 omistukseensa Suomen suurimman sisävesiristeilyaluksen M/S Koli III:n ja M/S Vinkeri II:n Saimaa Ferries Oy:ltä. M/S Koli III, jonka uusi nimi on M/S BlueWhite Eagle, vuokrattiin Kuopion Roll Risteilyille, jonka lipun alla se aloitti vesireittiliikenteen kesästä 2008 alkaen välillä Kuopio–Lappeenranta. Vuokrasopimuksen kestoksi sovittiin kolme vuotta.
Kesäkuussa 2008 BlueWhite Resorts vuokrasi Huopanankosken kioskin ja savustamon Viitasaaren kaupungilta.
Tammikuussa 2010 BlueWhite Resorts Oy ja sen tytäryhtiö Saimaan Tähti Oy jättivät yrityssaneeraushakemuksen Pohjois-Savon käräjäoikeudelle. Sen myötä BlueWhite Resortsin majoitus-, ravintola- sekä ohjelmapalvelutoiminta lakkasi ja yritys kehittyi kiinteistöjen kehittämiseen, vuokraukseen ja myyntiin.
22. huhtikuuta 2010 julkistettiin, että Pielaveden Sammon puheenjohtaja Timo Perälä on vuokrannut Tervon Lohimaan BlueWhite Resortsilta viideksi vuodeksi. Tammikuun puolivälistä suljettuna ollut matkailukohde avataan äitienpäiväviikonloppuna. Kuusi päivää myöhemmin JP-Ravintoloiden ilmoitettiin vuokranneen järvihotelli ja kartanoravintola Sahanlahden. Vuokranantaja on Saimaan Tähti Oy, joka on BWR:n tytäryhtiö.
Omistukset

Lohimaa (Tervo)
Päärakennus, Log Hotelli, Kalatietokeskus
Ritoniemi (Kuopio)
Mökkikylä, tanssi- ja ruokaravintola
Sahanlahti (Puumala)
Järvihotelli, rantamökkejä, aittoja
Carelia Border Area
Rajahotelli Korpiselkä (Hoilola), vanha rajavartioasema (Ruunaa), Erä-Ilaja (Ilaja)
BlueWhite Resorts Tahko
Tahko Safarit
M/S BlueWhite Eagle
M/S BlueWhite Hawk (ent. M/S Vinkeri II)
Aiheesta muualla

Ritoniemen Loma Oy Pörssitiedossa
Camelia Potec

Camelia Potec
Camelia Alina Potec (s. 19. helmikuuta 1982) on romanialainen uimari. Hän voitti kultaa 200 metrin vapaauinnista vuoden 2004 kesäolympialaisissa Ateenassa. Mitaleja on kertynyt myös muista kansainvälisistä kilpailuista, ja vuonna 2004 Potec voitti Mare Nostrumin.
Aiheesta muualla

Viralliset sivut (Arkistoitu – Internet Archive) (romaniaksi), (englanniksi)
Naisten 200 metrin vapaauinnin olympiavoittajat
Naisten 200 metrin vapaauinnin pitkien ratojen Euroopan-mestarit
Naisten 400 metrin vapaauinnin pitkien ratojen Euroopan-mestarit
Naisten 4 × 200 metrin vapaauintiviestin pitkien ratojen Euroopan-mestarit
| --- | --- |
1980-luku:  1983:  Otto • Strauß • Sirch • Meineke •  1985:  Strauß • König • Stellmach • Friedrich •  1987:  Stellmach • Friedrich • Strauß • Möhring •  1989:  Möhring • Stellmach • Strauß • Friedrich
1990-luku:  1991:  Poulsen • Jensen • Puggaard • Jacobsen •  1993:  Kielgaß • Osygus • van Almsick • Hase •  1995:  Hase • Jung • Kielgaß • van Almsick •  1997:  Hase • Götz • Buschschulte • Kielgaß •  1999:  van Almsick • Szalai • Stockbauer • Kielgaß
2000-luku:  2000:  Potec • Păduraru • Diaconescu • Câșlaru •  2002:  Dallmann • Ries • Stockbauer • van Almsick •  2004:  Rouba • Caballero • Roca • Villaécija •  2006:  Dallmann • Samulski • Steffen • Liebs •  2008:  Manaudou • Balmy • Lazare • Poptšanka
2010-luku:  2010:  Mutina • Dara • Hosszú • Verrasztó •  2012:  Mizzau • Nesti • Carli • Pellegrini •  2014:  Mizzau • Pirozzi • Masini • Pellegrini •  2016:  Jakabos • Verrasztó • Kapás • Hosszú •  2018:  Faulkner • Greenslade • Hibbott • Anderson
2020-luku:  2020:  Hope • van Selm • Hibbott • Anderson •  2022:  de Jong • Holkenborg • van Kooten • Steenbergen
Buga

| Buga Guadalajara de Buga |
| --- | --- |

 lippu:  vaakuna
 Buga
 Koordinaatit: 3.9001°N, 76.3015°W 
Valtio:   Kolumbia
Departementti:  Valle del Cauca
Väkiluku (2005)  ():  116 893
 
 www.guadalajaradebuga-valle.gov.co 
Infobox OKVirheellinen NIMI-arvo: 
Buga tai täsmällisemmin Guadalajara de Buga on kaupunki ja kunta Kolumbian Valle del Caucan departementissa, linnuntietä noin 260 kilometriä pääkaupunki Bogotásta länsilounaaseen. Vuonna 2005 kunnan väkiluku oli 116 893 asukasta ja väestöennuste arvioi vuoden 2017 kesäkuun lopun väkiluvuksi 114 807 asukasta.
Bugan basilika (Basílica del Señor de los Milagros).
Aiheesta muualla

Kuvia tai muita tiedostoja aiheesta Buga Wikimedia Commonsissa
Bruce Beresford

Bruce Beresford vuonna 2016.
Bruce Beresford (s. 16. elokuuta 1940 Sydney) on australialainen elokuvaohjaaja.
Valikoitu filmografia

Villikko viisastuu (1978)
Miljoonakeikka (1978)
Kunnian kentät (1980)
Nuoruus blues (1981)
Kantrin kaipuu (1983)
Kuningas Daavid (1985)
Kolme sydäntä (1986)
Palveluksessanne, Miss Daisy (1990)
Musta kaapu (1991)
Kelpo mies Afrikassa (1994)
Tie paratiisiin (1997)
Kaksoismurha (1999)
The Contract (2006)
Mao's Last Dancer (2009)
Peace, Love, & Misunderstanding (2011)
Aiheesta muualla

Bruce Beresford Internet Movie Databasessa. (englanniksi)
Bugarach

| Bugarach |
| --- | --- |

 vaakuna
 Bugarach
 Koordinaatit: 42°52′41″N, 2°21′07″E 
Valtio:  Ranska
Hallintoalue:  Oksitania
Departementti:  Aude
Arrondissementti:  Limoux
Kantoni:  Couiza
Hallinto:  
 – Hallinnon tyyppi:  Kunta
 – Pormestari:  Jean-Pierre Delord
Pinta-ala:  
 – Kokonaispinta-ala:  26,62 km²
Korkeus:  340–427 m
Väkiluku (2012):  210
 – Väestötiheys:  7,9 as./km²
 
 www.bugarach.fr 
Infobox OKVirheellinen NIMI-arvo: 
Bugarach on kunta Ranskassa Auden departementissa. Kunnan näkymää hallitsee 1 231 metriä korkea vuori Pech de Bugarach.
Bugarach on saanut julkisuutta, sillä new age -uskovaisten mukaan sen piti olla ainoa paikka, joka säilyy joulukuussa 2012 tapahtuvasta maailmanlopusta. Maailmanlopun odotuksesta ja odotetun päivän jälkeisistä tapahtumista on tehty dokumenttielokuva Bugarach.
Aiheesta muualla

Kuvia tai muita tiedostoja aiheesta Bugarach Wikimedia Commonsissa
Bussières

Bussières voi tarkoittaa seuraavia:
Maantiede

Bussières, kunta Ranskassa Côte-d'Orin departementissa
Bussières, kunta Ranskassa Loiren departementissa
Bussières, kunta Ranskassa Puy-de-Dômen departementissa
Bussières, kunta Ranskassa Haute-Saônen departementissa
Bussières, kunta Ranskassa Saône-et-Loiren departementissa
Bussières, kunta Ranskassa Seine-et-Marnen departementissa
Bussières, kunta Ranskassa Yonnen departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bussières”, voi hakea sivunnimihaulla, laajalla sivunnimihaulla tai tekstihaulla.
Carl Emil Schorske

Carl Emil Schorske (15. maaliskuuta 1915 New York – 13. syyskuuta 2015) oli yhdysvaltalainen kulttuurihistorioitsija ja Princetonin yliopiston professori. Hänelle myönnettiin vuonna 1981 Yleisen tietokirjallisuuden Pulitzer-palkinto kirjasta Fin-de-Siècle Vienna: Politics and Culture (1980). Hänet palkittiin myös MacArthur Fellowshipilla sen ensimmäisenä vuonna (1981).
Schorske syntyi New Yorkissa ja valmistui Columbia Collegesta (B.A.) ja Harvardista (Ph.D.). Hän palveli toisen maailmansodan aikana Office of Strategic Servicesissä. Hän julkaisi ensimmäisen kirjansa (German Social Democracy) vuonna 1955. Teos kuvaa Saksan sosiaalidemokraattisen puolueen skismaa sen oikeisto- ja vasemmistosiipien välillä vuosina 1905–1917.
Schorske opetti Wesleyan Universityssä, Kalifornian yliopistossa Berkeleyssä ja historian Dayton-Stockton-professorina Princetonin yliopistossa, josta hän jäi eläkkeelle 1980-luvun alussa. Time-lehti nimesi hänet yhdeksi maan kymmenestä tärkeimmästä akateemisesta johtajasta. Hän oli Itävallan tiedeakatemian kirjeenvaihtajajäsen. Hänestä tehtiin vuonna 2011 Wienin kunniakansalainen.
Käännös suomeksi
Carl Thermén

Carl Detloff Thermén (24. helmikuuta 1790 Kalanti – 16. toukokuuta 1843 Hämeenlinna) oli suomalainen kauppias, joka sai kauppaneuvoksen arvonimen.
Therménin vanhemmat olivat maanmittausinsinööri Jacob Thermén ja Anna Sophia Hasper ja puoliso vuodesta 1816 Wilhelmina Kjöllerfeldt. Juristi, pormestari, valtiopäivämies Anton Johan Thermén oli heidän poikansa. Carl Thermén kävi triviaalikoulun ja oli Ulrika Waseniuksen palveluksessa kauppa-apulainen Hämeenlinnassa 1806–1814. Yhteistä kauppaliikettä hän piti kauppias Adam Luménin kanssa 1814–1817 ja sitten omaa kauppaliikettään, joka myi muun muassa viljaa.  Hän toimi myös konkurssien valvojana, perunkirjoitusasioiden hoitajana, holhoojana ja huutokauppojen järjestäjänä. Hän oli lisäksi erilaisten painotuotteiden asiamies, välittäjä ja vähittäiskauppias ja omisti kiinteistöjä Hämeenlinnassa. Kaupungin seurahuonetta perustamassa ollut Thermén toimi siellä pidettyjen erilaisten tilaisuuksien yhteyshenkilönä. Kauppaneuvoksen arvon Thermén sai 1835.
Carl Theodor von Frenckell

Carl Theodor von Frenckell (16. helmikuuta 1855 Tampere – 9. kesäkuuta 1902 Wiesbaden, Saksa) oli suomalainen upseeri, liikemies ja moninkertainen valtiopäivämies.
Von Frenckellin vanhemmat olivat Frans von Frenckell ja Ida Mathilda Bublina Kuhlström ja puoliso Fanny Lovisa Ehrnrooth. Kirjailija Greta von Frenckell-Thesleff, vuorineuvos Rafael von Frenckell ja  kansanedustaja, Helsingin apulaiskaupunginjohtaja, Suomen olympiakomitean puheenjohtaja Erik von Frenckell olivat heidän lapsiaan. Yritysjohtaja, lahjoittaja Waldemar von Frenckell oli puolestaan Carl Theodor von Frenckellin veli.
Von Frenckell oli aatelissäädyssä edustaja valtiopäivillä 1882, 1885, 1888, 1891, 1894, 1897 ja 1899.
Brian Baker (muusikko)

Brian Baker
Brian Baker (s. 25. helmikuuta 1965) on yhdysvaltalainen kitaristi. Baker on punkrock-yhtye Minor Threatin perustajajäseniä. Hän soitti yhtyeessä alun perin bassoa, mutta vaihtoi vuonna 1982 kitaraan Steve Hansgenin liityttyä yhtyeeseen. Minor Threatin jälkeen Baker perusti toisen punk-yhtyeen, Dag Nastyn vuonna 1985. Hän on myös soittanut lyhyitä pätkiä muun muassa Doggy Stylessä, The Meatmenissä, Government Issuessa sekä Junkyardissa. Vuonna 1994 Bakerille tarjottiin paikkaa R.E.M.-yhtyeen kiertuekitaristiksi. Hän kieltäytyi ja otti sen sijaan vastaan toisen saamansa tarjouksen: Hän liittyi Bad Religioniin korvaamaan Brett Gurewitzia. Baker jatkaa edelleen Bad Religionissa.[lähde? ]
Triviaa

Ollessaan 12-vuotias ja asuessaan Michiganissa Baker pääsi lavalle jammailemaan Carlos Santanan kanssa.[lähde? ]
Hän on Glenn Danzigin ohella Samhainin perustajajäseniä. Baker on myös ollut Me First and the Gimme Gimmesin kiertuekitaristina vuonna 2005.[lähde? ]
Vuoden 2000 alussa Brian Baker sai puhelun Axl Roselta, joka pyysi häntä liittymään uudelleen kasattuun Guns N' Rosesiin. Baker torjui tarjouksen, sanoen pysyvänsä Bad Religionissa vaikka minkälaisia rahoja tarjottaisiin.[lähde? ]
Brian Bennett

Brian Bennett (keskellä) yhdessä poikansa Warrenin ja Mark Griffithsin kanssa vuonna 2005.
Brian Bennett (s. 9. helmikuuta 1940 Lontoo) on brittiläinen muusikko, joka tunnetaan parhaiten The Shadowsin nykyisenä rumpalina. Bennett liittyi The Shadowsiin lokakuussa 1961 Tony Meehanin tilalle. Hän soittaa myös kosketinsoittimia eri yhtyeissä. Lisäksi hän on toiminut tuottajana ja tehnyt musiikkia moniin brittiläisiin televisiosarjoihin, esimerkiksi Ruth Rendellin murhamysteereihin.
Aiheesta muualla

Viralliset kotisivut
Burlövin kunta

| Burlövin kunta |
| --- | --- |
 vaakuna

Valtio:   Ruotsi
Lääni:  Skånen lääni
Maakunta:  Skåne
Keskustaajama:  Arlöv
Kuntakoodi:  1231
Pinta-ala  ():  
 – Maa:  18,90 km²
Väkiluku (31.12.2020)  ():  19 312
 – Väestötiheys:  1021,8 as./km²
 
 www.burlov.se 
Infobox OKVirheellinen NIMI-arvo: 
Burlövin kuntarajat 1910 ja 2010. Ruotsin suurista kuntauudistuksista pienen Burlövin rajoja ei juuri ole muutettu.
Malmön, Burlövin ja Staffanstorpin kuntien alueella sijainneet pitäjät. Vuoden 1952 kuntarajat on merkitty rosalla ja nykyiset rajat punaisella.
Burlövin kunnantalo.
Burlövin kunta (ruots. Burlövs kommun) on Skånen läänissä sijaitseva Ruotsin kunta. Maakuntajaossa se kuuluu Skåneen. Kunnan keskustaajama on Arlöv.
Kunnan maapinta-ala on 18,90 neliökilometriä (1.1.2016) ja asukasluku 19 312 henkeä (31.12.2020).
Burlövin kunta sijaitsee Malmön ja Lundin kaupunkien välissä. Kunta on pinta-alaltaan lääninsä pienin ja koko Ruotsin toiseksi pienin Sundbybergin jälkeen. 1900-luvun suuret kuntauudistukset eivät ole vaikuttaneet kunnan rajoihin.
Vuonna 2007 kunnassa oli 6,83 km² peltoa, joten saman ajankohdan maapinta-alaan vertaamalla saadaan peltojen osuudeksi 36,3 prosenttia kunnan maapinta-alasta.
Kuntajaon kehitys

Burlöv on yksi niistä harvoista kunnista Ruotsissa ja koko Skånen läänin ainoa kunta, joka vastaa lähes täysin vuonna 1863 entiseen pitäjän muodostettua maalaiskuntaa. Vain pieniä alueita on liitetty Burlöviin Görslövin ja Tottarpin pitäjistä.
Kunnan alueella on sijainnut kaksi taajaväkistä yhdyskuntaa: Arlöv vuosina 1899–1958 ja Åkarp vuosina 19134selvennä–1958. Näistä Åkarp ei sijainnut kokonaan kunnan alueella. Vaikka keskustaajaman nimi on Arlöv, niin kunnan nimi on Burlöv, koska kunnan nimi viittaa vanhaan kirkkopitäjään, jonka keskus oli Burlövin vanha kirkko. Burlövin kunta ja pitäjä ovat kuitenkin muuttuneet ajan mittaan.
Vaakuna

Vaakunaselitys: Punaisessa kentässä viisisakarainen hopeinen tähti hopeisen kultalehtisen sokerijuurikkaan yläpuolella.

(Ruotsiksi: I rött fält en femuddig stjärna av silver över en sockerbeta av silver med blad av guld.)
Burlövin vaakuna vahvistettiin vuonna 1959 ja rekisteröitiin Patentti- ja rekisterihallituksessa vuonna 1974. Sokerijuurikas viittaa Ruotsin suurimpaan sokeritehtaaseen, ja tähti on otettu Hvilanin kansanopiston tunnuksesta.
Avosetti on Burlövin kunnan nimikkolintu.
Maantiedettä

Burlöv on yksi Ruotsin kaupungistuneimmista kunnista, sillä yli puolet sen pinta-alasta on asuinalueita, teollisuutta, teitä ja muuta käytössä olevaa maata. Arlöv ja Malmö ovat jo kasvaneet yhteen, ja käytännössä myös Åkarp ja Arlöv ovat tehneet niin. Maisemaa halkovat tiet, rautatiet ja voimajohdot. Kunta haluaa säilyttää status quon rakennetun pinta-alan suhteen ja suojella viimeisiä jäänteitä avoimesta maisemasta, joten se on keskittynyt taajamien asutuksen tiivistämiseen.
Kunta sijaitsee Eurooppa-teiden varrella, jotka johtavat pohjoiseen Helsingborgiin ja itään Kristianstadiin. Kunnassa on kaksi rautatieasemaa, joiden nimet ovat Burlöv ja Åkarp. Burlövin rautatieasema sijaitsee Arlövin alueella, mutta aseman nimi on Burlöv, koska Arlövin vanha rautatieasema sijaitsee etelämpänä sokeritehtaan luona.
Väestönkehitys

| Burlövin kunnan väestönkehitys 1950–2010 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 5 455 | 5 455 |
| 1955 | 1955 |    | 5 431 | 5 431 |
| 1960 | 1960 |    | 6 605 | 6 605 |
| 1965 | 1965 |    | 8 968 | 8 968 |
| 1970 | 1970 |    | 11 830 | 11 830 |
| 1975 | 1975 |    | 14 112 | 14 112 |
| 1980 | 1980 |    | 14 323 | 14 323 |
| 1985 | 1985 |    | 14 314 | 14 314 |
| 1990 | 1990 |    | 14 561 | 14 561 |
| 1995 | 1995 |    | 14 641 | 14 641 |
| 2000 | 2000 |    | 15 038 | 15 038 |
| 2005 | 2005 |    | 15 320 | 15 320 |
| 2010 | 2010 |    | 16 701 | 16 701 |
| 2015 | 2015 |    | 17 430 | 17 430 |
| 2020 | 2020 |    | 19 312 | 19 312 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 5 119 | 29,4 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 1 943 | 11,1 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 1 373 | 7,9 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 8 995 | 51,6 |
Hieman vanhempien vuoden 2009 lopun tietojen mukaan kunnassa asui 111 Suomessa syntynyttä, mikä vastasi 0,7 prosenttia kunnan väestöstä.
Vielä vanhempien vuoden 1984 lopun tietojen mukaan 10,0 prosenttia kunnan asukkaista oli ulkomailla syntyneitä. Tuolloin kunnassa asui 140 Suomessa syntynyttä, mikä vastasi 1,0 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 178 875 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 34 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 22,6 %
18–64-vuotiaat: 59,9 %
65 vuotta täyttäneet: 17,5 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 0,6 | 0,4 |
|   | jalostus | 28,9 | 18,5 |
|   | palvelut | 70,0 | 80,1 |
|   | tuntematon | 0,5 | 1,0 |
|   | Työpaikkoja ja työllisiä | 7 754 | 6 965 |
|   | työpaikkaomavaraisuus | 111,3 |  |
Taajamat

Kunnassa on 3 taajamaa, joiden osuus kunnan väestöstä vuoden 2010 lopussa oli 98,0 prosenttia. Taajamien ulkopuolella asui tuolloin 329 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Malmö* | 10 201 |
| 2 | Åkarp | 5 617 |
| 3 | Burlövs egnahem | 554 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Malmön taajamassa on 280 415 asukasta, ja se kuuluu pääosin Malmön kuntaan.
Taajamat > Entiset taajamat

Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Arlöv
Arlöv on sittemmin kasvanut yhteen Malmön taajaman kanssa.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Arlövgården
Nordanå
Sunnanå
Asteriski (*) tarkoittaa, että pientaajama kuuluu osittain toiseenkin kuntaan. Nordanå kuuluu osin myös Staffanstorpin kuntaan.
Kunnanvaltuusto

Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Burlövin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 6 | 7 | 8 | 10 | 9 | 9 | 11 | 9 | 9 | 7 | 9 | 11 | 8 | 8 | {{{m2022}}} |
|   | Keskustapuolue | 9 | 7 | 4 | 3 | 2 | 2 | 2 | 2 | 1 | 1 | 2 | 1 | 1 | 2 | {{{c2022}}} |
|   | Liberaalit | 3 | 5 | 5 | 2 | 5 | 5 | 4 | 2 | 2 | 4 | 3 | 3 | 2 | 3 | {{{fp2022}}} |
|   | Kristillisdemokraatit | 0 | 0 | 0 | 0 | 0 | 0 | 1 | 0 | 1 | 1 | 1 | 0 | 0 | 0 | {{{kd2022}}} |
|   | Ympäristöpuolue vihreät | 0 | 0 | 0 | 0 | 1 | 3 | 2 | 2 | 2 | 1 | 1 | 2 | 3 | 2 | {{{mp2022}}} |
|   | Ruotsin sosiaalidemokraattinen työväenpuolue | 22 | 21 | 22 | 24 | 20 | 20 | 18 | 23 | 19 | 17 | 15 | 14 | 15 | 13 | {{{s2022}}} |
|   | Vasemmistopuolue | 1 | 1 | 2 | 2 | 2 | 2 | 1 | 1 | 2 | 3 | 2 | 2 | 2 | 3 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 7 | 10 | 10 | {{{sd2022}}} |
|   | Muut | 0 | 0 | 0 | 0 | 2 | 0 | 2 | 2 | 5 | 7 | 8 | 1 | 0 | 0 | {{{övr2022}}} |
|   | Yhteensä | 41 | 41 | 41 | 41 | 41 | 41 | 41 | 41 | 41 | 41 | 41 | 41 | 41 | 41 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunnassa on yksi piiri, Burlövin piiri.
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Burlöv
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Burlöv
Seurakunnat > Kirkot

Arlövin kirkko
Burlövin vanha kirkko
Ystävyyskunnat

Burlövillä on vain yksi ystävyyskunta:
Anklam (Saksa)
Aiheesta muualla

Wikimedia Commonsissa on kuvia tai muita tiedostoja aiheesta .
Burlövin kunnan kotisivut (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Burlövs kommun – Pääosin käännöstä.
Skånen läänin kunnat
Käännös suomeksi